มีอาการท้องเสีย อุจจาระเป็นน้ำ มีลมในท้อง ท้องอืด แน่นท้อง เรอ ผายลม เป็นมา 5 วันแล้วค่ะ ล่าสุด อาเจียนไปเมื่อวาน
สวัสดีค่ะ อาการถ่ายอุจจาระเป็นน้ำหรือท้องเสีย หากเป็นมา 5 วัน คือยังไม่เกิน 2 สัปดาห์ ถือเป็นอาการท้องเสียแบบเฉียบพลัน ซึ่งสาเหตุมักจะเกิดจาก- อาหารเป็นพิษ จากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค- ลำไส้อักเสบแบบเฉียบพลัน ซึ่งเกิดจากการติดเชื้อ โดยเชื้อโรคส่วนใหญ่เกิดจากเชื้อไวรัส หรือแบคทีเรีย ส่วนน้อยเกิดจากกาาติดเชื้อพยาธิ- จากผลข้างเคียงของยาบางชนิด เช่น ยาแก้ปวดกลุ่ม NSAIDs ยาปฏิชีวนะบางชนิด ยารักษาโรคเก้าท์บางชนิด ยาเคมีบำบัด เป็นต้นแต่หากเป็นนานเกิน 2 สัปดาห์ หรือเป็นๆ หายๆ เรื้อรัง อาจเกิดจาก- การดูดซึมของลำไส้ที่ผิดปกติ เช่น ติดเชื้อพยาธิ แพ้นมวัว หรือขาดน้ำย่อยนมวัว มีภูมิคุ้มกันต้านทานบกพร่อง เช่น โรคเอดส์ โรคลำไส้อักเสบเรื้อรังต่างๆ โรคขาดน้ำย่อยอาหารจากตับอ่อน เป็นต้น- จากผลข้างเคียงของการฉายรังสีรักษาในโรคมะเร็งดังนั้น หากอาการเป็นมาเพียง 5 วัน และไม่ได้เกิดจากการทานยาใดๆ ก็น่าจะเกิดจากอาหารเป็นพิษหรือลำไส้อักเสบเฉียบพลันได้ ซึ่งนอกจากจะมีถ่ายอุจจาระเป็นน้ำแล้ว อาการท้องอืด มีลมในท้อง แน่นท้อง เรอ ผายลม และอาเจียน ก็เป็นอาการที่พบร่วมด้วยได้สำหรับการดูแลตนเอง ได้แก่ การดื่มน้ำสะอาดให้มาก และดื่มน้ำเกลือแร่ร่วมด้วย ส่วนอาหาร พยายามเลือกทานเฉพาะอาหารอ่อน อาหารที่ย่อยง่าย เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก และหลีกเลี่ยงอาหารรสจัด เพราะจะยิ่งทำให้ถ่ายมากขึ้น นอกจากนี้ อาจทานคาร์บอนเพื่อช่วยในการดูดซึมสารพิษและเชื้อโรค และหากมีอาการอาเจียน ก็อาจทานยาแก้อาเจียน เช่น ยาเมโทโคลพราไมด์ (metoclopramide) เป็นต้นแต่หากยังคงถ่ายอุจจาระบ่อย ปริมาณอุจจาระมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ปัสสาวะออกน้อย สีเหลืองเข้ม เป็นต้น หรือมีอาการปวดท้องรุนแรง ก็ควรรีบไปพบแพทย์ค่ะ